钦定古今图书集成/明伦汇编/交谊典/第072卷 > 《送郑权尚书序》韩愈
## 钦定古今图书集成/明伦汇编/交谊典/第072卷 > 《送郑权尚书序》韩愈

岭之南，其州七十，其二十二隶岭南节度府，其四十
馀分四府。府各置帅，然独岭南节度为大府。大府始
至四府必使其佐启问起居，谢守地，不得即贺以为
礼。岁时必遣贺问，致水土物。大府帅或道过其府，府
帅必戎服，左握刀，右属弓矢，帕首裤靴，迎于郊。及既
至，大府帅先入据馆，帅守屏，若将趋入拜庭之为者，
大府与之为让，至一至再，乃敢改服。以宾主见，适位
执爵，皆兴拜，不许乃止。虔若小侯之事，大国有大事，
谘而后行。隶府之州，离府远者至三千里，悬隔山海，
使必数月而后能至。蛮夷悍，轻易怨以变。其南州皆
岸大海，多洲岛，飘风一日踔数千里，漫澜不见踪迹。
控御失所，依险阻，结党仇，机毒矢以待将吏；撞搪呼
号，以相和应。蜂屯蚁杂，不可爬梳，好则人，怒则兽，故
常薄其征入。简节条目，时有所遗漏，不究切之。长养
以儿子，至纷不可治，乃草薙而禽狝之，尽根株痛断
乃止。其海外杂国，若耽浮、罗流求、毛人、夷亶之州，林
邑、扶南、真腊、于陁利之属，东南际天地以万数，或时
候风潮朝贡蛮胡贾“人舶交海中。若岭南帅得其人，
则一边尽治，不相寇盗贼杀，无风鱼之灾，水旱疠毒
之患。”外国之货日至，珠、香、象、犀、玳瑁奇物，溢于中国，
不可胜用。故选帅常重于他镇，非有文武威风、知大
体、可畏信者，则不幸往往有事。长庆三年四月，以工
部尚书郑公为刑部尚书兼御史大夫，往践其任。郑
公尝以节度襄阳，又帅沧景德棣，历河南尹华州刺
史，皆有功德可称道。入朝为金吾将军、散骑常侍、工
部尚书。家属百人，无数亩之宅，僦屋以居，可谓贵而
能贫，为仁者不富之效也。及是命，朝廷莫不悦。将行，
公卿大夫士苟能诗者，咸相率为诗以美朝政，以慰
公南行之思。韵必以“来”字者，所以祝使公成政而来
归疾也。

达之士得人而托之，则道德彰而名闻流；后进之士
得人而托之，则事业显而爵位通。下有矜乎能，上有
矜乎位，虽恒相求而不相遇。于公不以其言为不可
复《书》，曰：“足下之言皆是也。于公身居方伯之尊，蓄不
世出群之才，而能与卑鄙庸陋相应答如影响，是非”
忠乎君而乐乎善，以国家之务为己任者乎？愈虽不
敢私其大恩，抑不可不谓之“知己”，恒矜而诵之，情已
至而事不从，小人之所不为也。故于使君之行，道刺
史之事，以为于公赠。凡天下之事，成于自同而败于
自异。为刺吏者，恒私于其民，不以实应乎府；为观察
使者，恒急于其赋，不以情达乎州。由是刺史不安其
官，观察使不得其政，财已竭而敛不休，人已穷而赋
愈急，其不去为盗也亦幸矣。诚使刺史不私于其民，
观察使不急于其赋，刺史曰：“吾州之民，天下之民也，
惠不可以独厚。”观察使亦曰：“某州之民，天下之民也，
敛不可以独急。”如是而政不均、令不行者，未之有也。
其前言者，于公既已信而行之矣。今之言者，其有不
信乎？县之于州，犹州之于府也。有以事乎上，有以临
乎下，同则成，异则败者，皆然也。非使君之贤，其谁能
从之？愈于使君，非燕游一朝之好也。故其赠行，不以
颂而以规。